Lukuvuoden alkaessa
Tää siunaa lukuvuosi,
 min annoit armostas.
 Suo Suomen lasten kasvaa
 kuin taimet tarhassas.

 Suo sydän uusi rintaan,
 mi taivaan kuvastaa,
 sun siemenelles herkkä
 ja kallis kylvömaa.

 Pois kitke rikkaruoho
 se vaikka kirveltäis,
 kun vainen sielun pohjaan
 sun kuvas kirkas jäis.

 Ja jospa erheen tiellä
 pien’ poika, tyttö ois,
 ah, auta että hänkin
 sun tietäs käydä vois.

 Näin käyköön pienten retki
 Sun, Isä, polkujas,
 ja vuoden joka hetki
 Sun olkoon siunaamas.